ஈரோடு மாவட்டம் காளிதிம்பம் கிராமத்தைச் சேர்ந்த சாமிநாதன் என்பவரின் மகள் சிவரஞ்சனி. இவர், கோவை அரசு கலைக்கல்லூரியில் பிஏ படித்து வந்தார். பெற்றோர் மறைவுக்கு பிறகு, சிவரஞ்சனி தன்னுடைய சகோதரர் ஹரிபிரசாந்தைப் படிக்க வைக்கும் முயற்சியில் இறங்கினார். இதற்காக, தன்னுடைய படிப்பைப் பாதியில் நிறுத்திவிட்டு, 100 நாள் வேலை திட்டத்திற்குச் சென்று வந்தார். தனக்கு அரசு வேலையோ அல்லது தொடர்ந்து படிப்பதற்கு உதவியோ செய்ய வேண்டும் என்று ஊடகங்கள் மூலமாகத் தமிழக அரசுக்கு வேண்டுகோள் விடுத்திருந்தார்.